Plutarchos

Plutarchos (vanakreeka Πλούταρχος), pärast Rooma kodanikuks saamist Lucius Mestrius Plutarchus (Μέστριος Πλούταρχος),Nime Mestrius või Lucius Mestrius võttis Plutarchos Rooma tava kohaselt oma kodakondsuse patroonilt, Rooma konsulilt Lucius Mestrius Floruselt. (u 50 – 120 pKr Chaironeias), oli Vana-Kreeka ajaloolane, biograaf, esseist ja keskplatonist, keda tuntakse eelkõige tema põhiteoste "Paralleelsed elulood" ja "Moralia" järgi."Oxfordi filosoofiasõnaraamat", "Plutarchos"

Plutarchos õppis Vana-Ateenas ja siirdus Rooma, kuid hiljem naasis koju ja oli tegev Delfi preestrina.

Tema tuntuim teos "Paralleelsed elulood" püüab kujutada vooruste ja pahede rolli suurmeeste karjäärides. Arvatakse, et tema loomingul oli arvestatav mõju Shakespeare'ile ja teistele renessansiaja kirjanikele."Oxfordi filosoofiasõnaraamat", "Plutarchos", lk 347,

Hiljem on esitatud mitmesuguseid arvamusi tema filosoofivõime kohta, kuid arvatakse, et ta lahkneb ortodokssest platonismist, tunnistades kurja kui maailmas tegelikult esinevat jõudu (vt manihheism, zoroastrism).

 Teosed eesti keeles 
 "Paralleelseid elulugusid. Crassus, Antonius, Tiberius Gracchus" (katkendid), "Kreeka kirjanduse antoloogia", Eesti Riiklik Kirjastus, 1964, lk 517–530. Tõlkinud Pärja Palk = Friedrich Puksoo
 "Theseus (Paralleelsed elulood)", Vikerkaar nr 8-9, 1996, lk 70–97. Tõlge ja saatesõna Kaarina Krull.

 Viited 

 Kirjandus 
 Simon Blackburn. "Oxfordi filosoofialeksikon", lk 347. Artikkel "Plutarchos". tõlkinud Mart Väljataga ja Bruno Mölder, Vagabund, 2002.

Kategooria:Vanakreeka kirjanikud
Kategooria:Surnud 120